شەفەق نیوز/ نرخ دۆلار ئەمریکی وەرانوەر دینار
عراقی، ئمڕوو سێشەممە، وەگەرد بەسیان بۆرسەی سەرەکی بەغداد جیگر بوی، و لە هەولێر
پایتەخت هەرێم کوردستان وە شیوەی کەمیگ داوەزیا.
پەیامنێر ئاژانس شەفەق نيوز وت: بۆرسەی کیفاح و
حارسیە لە بەغداد پایتەخت، ئیوارەی ئمڕوو، لەبان نرخ ١٤٩٥٠٠ دینار عراقی وەرانوەر
١٠٠ دۆلار ئەمریکی دەرەیلیان بەسان، ک هەر خود نرخ شەوەکی ئمڕووە.
پەیامنێر ئاژانسمان وتیش: نرخ فرووشتن و سەنین لە
دوکانەیل ناوخۆیی بەغداد جیگیرە، ک نرخ فرووشتن رەسیە ١٥٠٠٠٠ دینار عراقی وەرانوەر
١٠٠ دۆلار ئەمریکی، و نرخ سەنینی رەسیە ١٤٩٠٠٠ دینار عراقی.
لە هەولێر پایتەخت هەرێم کوردستان، نرخ دۆلار وەگەرد
بەسیان بۆرسە داوەزین کەمیگ توومار کرد، ک نرخ فرووشتن رەسیە ١٤٩٤٥٠ دینار عراقی
وەرانوەر ١٠٠ دۆلار ئەمریکی، و نرخ سەنینی رەسیە ١٤٩٣٥٠ دینار عراقی.
